text: Politiker rørt til tårer 
  21 juni 2015 kl. 13.31
  Han kalder det selv Danmarks længste valgkamp, men den gav bonus. Torsdag blev Christian Rabjerg Madsen valgt ind i Folketinget. TV SYD var med ved afgørelsen
  Valget er langt om længe overstået, og politikerne kan nu trække vejret efter en hård valgkamp de sidste tre uger. Men for en af de Syd- og Sønderjyske kandidater var valgkampen ekstra lang.
  Christian Rabjerg Madsen, Socialdemokratiet, begyndte sin valgkamp allerede efter forrige folketingsvalg tilbage i efteråret 2011. Dengang blev han opstillet få dage inden valget blev udskrevet og blev ikke valgt ind. Men det satte ikke en stopper for den 29-årige koldingensers drømme om en politisk karriere. Tværtimod fortsatte han valgkampen lige siden - med held.
  Du kan se hele dokumentaren om Christian Rabjerg Madsens valgkamp her
  